Karl Schmidt-Rottluff

Karl Schmidt-Rottluff (født 1. desember 1884 i Rottluff (i dag bydel i Chemnitz); død 10. august 1976 i Berlin; egentlig Karl Schmidt) var en tysk maler. Han regnes for en fremtredende representant for tysk ekspresjonisme.


== Liv og virke ==

Karl Schmidt ble født i Chemnitz-Rottluff nær Chemnitz, (Sachsen). Fra 1905 av kalte han seg Schmidt-Rotluff. 7. juni 1905 ble kunstnergruppen Die Brücke stiftet i Dresden av arkitekturstudentene Schmidt-Rottluff, Ernst Ludwig Kirchner, Fritz Bleyl og Erich Heckel. De hadde sin første utstilling i november samme år hos en velvillig kunsthandler. Utstillingen kalte de for Brücke (Bro). Gruppen gikk i oppløsning i 1913.
Til å begynne med var han tydelig preget av impresjonismens innflytelse. Motivene var ofte nordtyske og skandinaviske landskaper. Etter at han flyttet til Berlin i 1911 ble verkene mere geometriske i formene, fra 1923 var formene avrundet og svungne.
I 1938 ble 608 arbeider, innkjøpt av tyske offentlige kunstsamlinger, beslaglagt som entartet. Beslagene endte opp med 1020 inklusive et portrett gjort av en annen entartetkunstner: Hans Christof Drexel (1886 - 1979).Han ble professor ved Hochschule für Bildende Künste i Berlin-Charlottenburg fra 1947. Hans verker ble utstilt i documenta1 i Kassel (1955).
Schmidt-Rottluff ble i 1956 utnevnt til den tyske ordenen Pour le Mérite für Wissenschaften und Künste.
På åttiårsdagen i 1964 foreslo han at det ble skapt et Brücke-Museum i Berlin. Planlegging og bygg tok 3 år, museet åpnet 15. september 1967. Både han og Erich Heckel (som også levde fortsatt) har bidradd til museet med gaver i form av bilder. 
Rosa Shapires Catalogue raisonné over trykk omfatter 300 tresnitt, 105 litografier, 70 etsinger og 78 trykk til unummerert salg.
Han døde i Berlin 10. august 1976.
Berlinsamlingen omfatter mere enn 300 nummer, inklusive malerier, akvareller, tegninger, postkort, tresnitt, raderinger, litografier, brukskunstdesign og plastiske gjenstander (skulptur). Omtrent samme antall verker er i Chemnitz – kunstsamlingen.
Der er et eget Schmidt-Rottluff-Stipendium


== Verker (utvalg) ==
1912, Villa mit Turm, (Tårnvilla), Kunsthalle Mannheim
1912, Petriturm in Hamburg, Privatbesitz
1912, Häuser bei Nacht, (Hus i natten), Museum of Modern Art, New York


== Referanser ==


== Litteratur ==
Gerhard Wietek: Karl Schmidt-Rottluff. Plastik und Kunsthandwerk, Werkverzeichnis. Hirmer, München 2001. ISBN 3-7774-9270-1
Roland Doschka (Hrsg.): Deutscher Expressionismus – Karl Schmidt-Rottluff. Meisterwerke aus den Kunstsammlungen Chemnitz. Prestel, München 2005. ISBN 3-7913-3386-0
Karl Schmidt-Rottluff. Formen & Farbe. Hirmer Verlag, München 2007, ISBN 978-3-7774-3455-1
Gerd Presler, Die Brücke. Rowohlt, Reinbek 2007. ISBN 978-3-499-50642-0


== Eksterne lenker ==
(de) Verk av og om Karl Schmidt-Rottluff i katalogen til det tyske nasjonalbiblioteket
Kurzbiographie beim LeMO
Andreas Gabelmann: Karl Schmidt-Rottluff (Brücke-Museum)


=== Lenker til noen av verkene ===
Roter Turm im Park, 1910 im Städel-Museum
Zwei Frauen, 1914 (Von der Heydt-Museum Wuppertal)
Drei Frauen am Meer, 1919 & Norwegische Landschaft (Skrygedal), 1911 im Buchheim-Museum
Selbstbildnis mit Cigarre, 1919; Nächtlicher Mittelmeerhafen, 1930 & Abend im Zimmer, 1935 (Museum Wiesbaden)
ohne Titel (Sammlung Frieder Burda